Bretagne/Korpus-divyezhek-brezhoneg-galleg huggingface dataset:
Les ingénieurs recherchent l'efficacité, les communes et les départements la prospérité locale, les compagnies la rentabilité et l'État l'intérêt stratégique pour la France.
Edo an ijinourien o soñjal en efedusted, ar c’humunioù hag an departamantoù o klask reiñ lañs d’an ekonomiezh enno, ar c’hompagnunezhioù o klask gounit arc’hant hag ar Stad o soñjal er pezh a oa mat evit strategiezh Frañs.
Alors, pour rejoindre Brest et Quimper, faut-il passer par le centre de la Bretagne pour dynamiser des régions peu peuplées et moins développées ? 
Daoust ha ret e oa tremen dre Greiz-Breizh evit mont da Vrest pe da Gemper, abalamour da zegas lañs d’an takadoù lec’h na oa ket ken stank ar boblañs na ken kreñv an ekonomiezh ?
Ou au contraire longer les côtes pour desservir les ports et les villes peuplées et productives ?
Pe er c’hontrol tremen a-hed an aodoù evit deservijañ ar porzhioù hag ar c’hêrioù  stank ar boblañs ha kreñvoc’h an ekonomiezh enno ?
Après le débat, tous ces acteurs se coordonnent sur les chantiers. 
Goude ar breutadegoù e veze rannet al labour etre an holl obererien-se war ar chanterioù.
L'État fait bâtir par des entrepreneurs les bâtiments et les ouvrages d'art conçus par des ingénieurs. 
Gant ar Stad e veze lakaet embregerien da sevel ar batisoù hag ar savadurioù treset gant ijinourien.
Les compagnies privées font construire les lignes et les installations.
Ar c’hompagnunezhioù prevez a lakae sevel al linennoù hag an aveadurioù.
Une fois construit, le chemin de fer bouleverse la vue, l'ouïe et l'odorat des contemporains. 
Ur wech savet an hentoù-houarn e voe cheñchet kalz endro an dud e-keñver ar pezh a welent, a glevent hag a santent.
Les gares sont de nouveaux centres d'activités dans les villes, autour desquelles fleurissent des quartiers neufs. 
Dont a reas ar garioù da vezañ kreizennoù obererezh nevez er c’hêrioù, savet e voe karterioù nevez en-dro dezho.
Ponts et viaducs redessinent les paysages. 
Cheñchet e voe neuz ar maezioù gant pontoù bras pe vrasoc’h.
Le célèbre « tchou tchou ! » et la vapeur des locomotives fascinent et enthousiasment les Bretons plus qu'ils ne les inquiètent.
Ar Vretoned n’o deze ket aon rak an trouz « sukr ha kafe » hag an aezhenn taolet gant ar stlejerezioù, boemet ha laouen ne lavaromp ket.
De 1890 à 1945, le chemin de fer vit un âge d'or. 
Etre 1890 ha 1945 e oa oadvezh aour an hent-houarn.
Il domine le monde des transports, des petits trajets locaux et quotidiens aux grands voyages occasionnels. 
An doare kentañ da gas an dud hag ar varc’hadourezh, eus ar beajoù berr pemdez betek ar beajoù bras ur wech dre vare.
Il est partout et dessert jusqu’à 626 gares dans toute la Bretagne. 
E pep lec’h edo ha chom a rae a-sav e-barzh 626 gar e Breizh a-bezh.
Le chemin de fer accompagne les grands changements de l'époque : à lui seul, il permet au tourisme de se développer, et participe à l’émergence des stations balnéaires. 
En em gavout a reas war un dro gant ar cheñchamantoù bras a zegouezhas d’ar c’houlz-se : gant an hent-houarn e c’hallas an touristerezh mont war-raok hag ar c’hêrioù kouronkañ dont war wel.
Il dynamise l'économie des régions reculées. 
Degas a rae lañs d’an ekonomiezh e broioù hag a oa dizro a-raok.
Les villes disposant d’une gare pour accueillir les touristes, les travailleurs et les marchandises se développent.
Kreskiñ a rae ar c’hêrioù a oa ur gar enno evit degemer touristed, labourerien ha marc’hadourezh.
Le chemin de fer est le premier employeur du pays. 
An implijer kentañ er vro e oa an hent-houarn.
Il créé un nouveau groupe social incontournable : les "cheminots". 
Diwar se e tegouezhas ur rummad tud nevez hag a oa pouezus er gevredigezh : « paotred an hent-houarn ».
Ils forment un monde cohérent vu de l'extérieur, mais à l'intérieur duquel règne une très grande diversité de métiers, de situations et de statuts. 
Ur bed unvan e seblantent bezañ d’an dud diavaez, met e gwirionez e oa en o zouez a bep seurt micherioù, statudoù ha renkoù.
Au-delà de ces différences, une vie sociale et culturelle forte se construit.
Dont a reas ur vuhez sokial ha sevenadurel kreñv war wel ganto dreist ar c’hemmoù-se.
Les deux guerres mondiales l'affaiblissent temporairement, mais ces épreuves ne font que démontrer son importance. 
Kollet e voe un tamm lañs gant an hent-houarn e-pad ur mare da-heul an daou vrezel bed, ar pezh na reas nemet diskouez pegement a bouez a oa gantañ.
Un train vous manque et tout est dépeuplé.
Paneve an trenioù ez ae ur vro da fall.
En 1890, le réseau principal ne suffit pas. 
E 1890 ne oa ket a-walc’h gant ar rouedad pennañ.
Le centre de la Bretagne n'est toujours pas desservi, mis à part les transversales de Ploërmel, Pontivy et Loudéac. 
N’ae ket an trenioù betek Kreiz-Breizh c’hoazh, war-bouez al linennoù treuz etrezek Ploermael, Pondi ha Loudieg.
Un réseau de voies ferrées à écartement d'un mètre, plus économique, se met en place. 
Staliet e voe ur rouedad hentoù-houarn ur metr led, ar pezh zo espernusoc’h.
Le Réseau breton et les chemins de fer d'intérêt local des départements permettent alors de couvrir l'ensemble du territoire.
Gant ar Rouedad Breton hag an hentoù-houarn lec’hel gant an departamantoù e voe staliet linennoù e pep lec’h e Breizh.
Le tourisme, l'Église et le commerce en bénéficient. 
Mat e oa kement-se evit an touristerezh, an Iliz hag ar c’henwerzh.
Les compagnies proposent des billets de réduction et des trains supplémentaires pour les stations balnéaires, les fêtes religieuses, les foires et les marchés.
Kinnig a rae ar c’hompagnunezhioù distaolioù war briz ar bilhedoù ha trenioù ouzhpenn da vont war-zu ar c’hêrioù war vord ar mor, ar gouelioù relijiel, ar foarioù hag ar marc’hadoù.
Les producteurs trouvent de nouveaux débouchés, plus loin, à Paris et en France, pour leurs viandes, légumes, engrais et fruits de mer. En même temps, les ressources de l'extérieur arrivent plus vite et en masse pour servir les industries.
Kavet e veze sav gant ar broduerien pelloc’h eget a-raok, e Pariz hag e Bro-C’hall, d’o marc’hadourezh, evel kig, legumaj, temz ha boued-mor, tra ma veze degaset buanoc’h ha stankoc’h ar produioù eus an diavaez evit an industriezh.
Mais la Première Guerre mondiale freine cet essor économique. 
Met lakaet e voe harp d’al lañs ekonomikel-se gant ar brezel bed kentañ.
Le train sert à transporter les troupes, les prisonniers et le matériel militaire. 
Implijet e veze an trenioù evit kas ar soudarded, ar brizonidi ha dafar an arme.
L’utilisation du chemin de fer par l’armée entraîne une importante dégradation, qui mettra plusieurs années à être résolue.
Diwar an implij-se e voe disleberet kalz an hentoù-houarn na voent adkempennet nemet meur a vloaz goude.
Dans les années 1920, le chemin de fer est devenu l’outil de déplacement par excellence. 
Er bloavezhioù 1920 e oa deuet an hent-houarn da vezañ an doare implijet ar muiañ evit mont ha dont.
À des échelles différentes, les lignes générales, comme les lignes locales, participent pleinement à la vie quotidienne : déplacements familiaux, professionnels ou de loisirs. 
War bep a live disheñvel e oa al linennoù bras hag al linennoù bihan ul lodenn eus ar vuhez pemdez da vat : mont-dont evit ar familh, al labour pe an dudi.
Prendre le train est devenue une pratique courante. 
Kemer an tren a oa un dra ordinal.
Ceux qui voyagent pour leur travail sont ainsi des habitués du chemin de fer. 
Boas e oa an dud a veaje evit o micher da vont gant an tren.
Le train est désormais un mode de déplacement qui facilite et élargit l’univers professionnel. 
Diwar neuze, gant an hent-houarn, e oa aesoc’h ha larkoc’h an traoù er bed micherel.
Plus encore, l’avènement des congés payés en 1936 entraîne le développement d’un trafic saisonnier où le nombre de touristes ne cesse de croître.
Adalek 1936, pa voe lakaet an ehanoù gopret, e kreskas an dremeniri e-pad an hañv war un dro gant kresk an niver a douristed.
Malgré ce succès d’utilisation, les compagnies sont toutes déficitaires alors que la concurrence de la route s’annonce déjà. 
Daoust ma veze graet berzh gant implij an tren e veze kollet arc’hant gant an holl gompagnunezhioù, tra ma oa krog an treuzdougen war an hentoù d’ober kevezerezh dija.
La nationalisation s’impose, la Société nationale des chemins de fer (SNCF) est créée officiellement le 1er janvier 1938.
Ret e oa neuze broadelañ ar c’hompagnunezhioù ha krouet e voe kevredad broadel hentoù-houarn Frañs (SNCF) d’ar 1añ a viz Genver 1938.
À cette date, le chemin de fer emploie 500 000 personnes sur tout le territoire français. 
D’ar mare-se e veze implijet 500 000 a dud e Frañs a-bezh gant an hent-houarn.
À Rennes, il est le premier employeur. 
E Roazhon e oa an implijer brasañ.
Les cheminots composent un groupe très hétérogène : roulants, employés de bureau, ouvriers des ateliers.
A bep seurt labourerien e oa an henthouarnerien : en trenioù, er burevioù, en atalieroù.
La Seconde Guerre mondiale apporte son lot de destructions massives de lignes et de matériel. 
E-kerzh an eil brezel bed e voe distrujet linennoù hag ostilhoù a-vil-vern.
Au début du conflit les trains amènent en Bretagne des réfugiés par milliers ; pendant la période de l’Occupation, les trains ravitaillent Paris. 
E penn kentañ ar brezel e voe degaset miliadoù a repuidi betek Breizh gant an tren ; e-pad mare an Ac’huberezh e veze kaset pourvezioù da Bariz dre an hent-houarn.
Au début du mois d’août 1944, les Allemands vident les prisons ; deux convois quittent Rennes et évacuent résistants, prisonniers de guerre alliés, soldats allemands passibles du conseil de guerre. 
E penn kentañ miz Eost 1944 e voe goullonderet an toulloù-bac’h gant an Alamaned ; div charreadeg a yeas kuit eus Roazhon da gas kuit rezistanted, prizonidi brezel, soudarded alaman hag a oa da dremen dirak al lez-vrezel.
La Résistance est bien implantée parmi les cheminots, les actes de sabotage sont nombreux. 
Kreñv e oa ar Rezistañs e-touez an henthouarnerien, gant se e oa bet tarvadennoù e-leizh ganto.
Le chemin de fer constitue un enjeu stratégique majeur tout au long de la guerre.
Un dalc’h strategel eus ar re bouezusañ e oa an hent-houarn a-hed ar brezel.
(É)pris de vitesse
An tizh diouzh ar c’hiz
Deux visions du service public des transports, deux ambiances, deux vitesses.
Daou zoare da welet servij publik an treuzdougen, div dro-spered, daou dizh.
D'un côté, une approche plus locale et territoriale, un service public qui veut être partout et desservir le plus de monde possible sur un plus grand espace, malgré des coûts d'entretien élevés et des revenus pas toujours garantis. 
War un tu, ur sell liammet ouzh mad ar broioù : ur servij publik hag a glask bezañ e pep lec’h ha deservijañ ar muiañ a dud war an dachenn ledanañ ma c’hall, ha pa goustfe ker delc’her anezhañ kempenn ha ne vefed ket sur da c’hounit arc’hant.
Les bienfaits à long terme sur l'économie et la mobilité des citoyens sont plus importants que tout.
Degas traoù mat war hir dermen d’an ekonomiezh ha reiñ tu d’an dud da vont-dont eo ar pep pouezusañ.
De l'autre, une vision plus globale, un service public qui cherche la vitesse, la rentabilité et l'excellence. 
War an tu all, ur sell hollek : ur servij publik hag a glask mont ar buanañ ma c’hall, tizhout ar wellentez, evit gounit arc’hant.
Le train doit être attractif, faire gagner du temps, être plus confortable et plus sûr. 
Ret eo d’an trenioù bezañ dedennus, lakaat gounit amzer, bezañ suroc’h hag aezamant enno.
Qu'importe le prix du billet. 
Ne vern pegement e koust ar bilhedoù.
Les trains des lignes rentables seront plus nombreux, plus rapides, plus fiables. 
War al linennoù ma vez gounezet arc’hant e vo muioc’h a drenioù hag a yay buanoc’h, ha gwelloc’h ar surentez ganto.
Ils doivent transporter plus de monde dans des trains plus spacieux, mais dans un nombre de gares réduits. 
Rankout a reont kas muioc’h a dud e-barzh bagonioù frankoc’h met chom a-sav e nebeutoc’h a diez-gar.
Les lignes déficitaires fermeront.
Serret e vo al linennoù ma koller arc’hant.
Laquelle l'emportera? 
Gant peseurt tu ez ay ar maout ?
L'automobile sera-t-elle l'arbitre de cette opposition ?
Daoust ha dont ar ray ar c’hirri-tan d’ober an tredeog en afer-se ?
Le chemin de fer a pourtant du succès ! 
Berzh a rae an hent-houarn koulskoude !
Des millions de Bretons l'empruntent chaque année, des millions de tonnes de marchandises transitent dans les gares, le tourisme bat son plein.
Kemeret e veze an tren gant milionoù a dud e Breizh, tremen a rae milionoù a donennoù marc’hadourezh dre ar garioù, lañs a oa gant an touristerezh.
Pourtant le train n'est pas rentable : son exploitation coûte beaucoup plus qu'elle ne rapporte. 
Kollet e veze arc’hant gant an hent-houarn avat : koustañ rae keroc’h korvoiñ anezhañ eget ar pezh a veze gounezet.
Les départements ne peuvent plus investir, les trains des petites compagnies sont lents. 
Ne c’halle ket an departamantoù lakaat arc’hant ennañ ken, trenioù ar c’hompagnunezhioù bihan ned aent ket buan a-walc’h.
Le Réseau breton pâtit d'être incompatible avec les lignes principales du fait des écartements de voie différents.
Un dra fall e oa evit ar Rouedad Breton pa ne oa ket evit bezañ liammet ouzh al linennoù bras abalamour na oa ket ar memes led gant an hentoù.
Depuis les années 1930, les lignes déficitaires disparaissent les unes après les autres. 
Abaoe ar bloavezhioù 1930 e veze serret al linennoù ma kolled arc’hant, an eil re war-lerc’h ar re all.
Les petites compagnies locales font faillite. 
Freuzstal a rae ar c’hompagnunezhioù lec’hel bihan.
Sur le réseau principal, des gares doivent fermer ou limiter leurs dessertes. 
War ar rouedad pennañ e ranked serriñ garioù zo, pe digreskiñ niver an trenioù a chome a-sav enno.
Mais dans les années 1950 à 1970, la SNCF fait face à une résistance acharnée d'élus et de citoyens qui parviennent à sauver des arrêts de trains, comme à Messac, Quimperlé et Plouaret.
Met etre ar bloavezhioù 1950 ha 1970 e oa en em savet dilennidi ha tud all enep an SNCF, ha deuet e oant a-benn da lakaat delc’her arsavioù trenioù zo, evel e Mezeg, Kemperle ha Plouared.
Après-guerre, tandis que le chemin de fer se remet doucement des destructions, l'automobile s'impose. 
Goude ar brezel, keit ha ma oa an hent-houarn oc’h adsevel goustadik war-lerc’h an distrujoù, e voe tapet lañs gant ar c’hirri-tan.
Elle est plus flexible, plus économique, et peut desservir plus de villes sans travaux pharaoniques.
Aesoc’h e oa implijout anezho, ne goustent ket ken ker ha gallout a raed deservijañ muioc’h a gêrioù ganto kuit a ober labourioù bras-spontus.
Les chemins de fer locaux n'ont pas vécu longtemps. 
Ne oa ket padet pell an hentoù-houarn lec’hel.
Qu'en reste-t-il ? 
Petra a chom anezho ?
Des souvenirs, des photographies, des beaux viaducs, des voies vertes, des surnoms affectueux : "petit train", "train Birinik", "train carotte"…
Eñvorennoù, poltredoù, pontoù meur, hentoù glas, lesanvioù fentus : "tren bihan", "tren birinig", "tren patatez".
Toujours plus vite
Buanoc’h-buan dalc’hmat
Après 140 ans de bons et loyaux services, les trains à vapeur cessent définitivement de fonctionner au début des années 1970. 
Goude bezañ bet implijet trenioù dre vurezh e-pad 140 vloaz e voe paouezet ganto da vat e penn kentañ ar bloavezhioù 1970.
Le plan de modernisation et d’électrification lancé après la Seconde Guerre mondiale prend de l’ampleur : le matériel est renouvelé, les voitures Corail font leur apparition en 1975. 
Muioc’h-mui a lañs a veze tapet gant ar programm boulc’het war-lerc’h an eil brezel bed evit modernaat ha tredanaat al linennoù : nevesaet e veze an ostilhoù, kroget e voe e 1975 d’ober gant an trenioù Corail.
Des recherches s’orientent vers plusieurs directions, avec un objectif commun : la vitesse. 
Kaset e voe enklaskoù en-dro war veur a du, gant ar memes pal : mont buanoc’h.
Finalement, le TGV (Train Grande Vitesse) est le modèle retenu et neuf ans après l’inauguration de la ligne Paris-Lyon, le TGV Atlantique dessert la Bretagne. 
A-benn ar fin e voe dibabet an TTB (tren tizh bras) ha nav bloaz goude digoradur al linenn gentañ Pariz-Lyon en em gavas an TTB Atlantel e Breizh.
En mai 1990, un train TGV Atlantique, peu de temps avant sa mise en service, atteint sur une partie de la nouvelle ligne, le record jusqu’alors inégalé de 515km/h. 
E miz Mae 1990 e voe tizhet 515 km/e, ar buanañ ma’z eus bet graet betek-henn, gant un tren TTB Atlantel nebeud amzer a-raok bezañ lakaet en implij.
En parallèle, les dessertes régionales disposent d’une nouvelle appellation, le TER (Transport Express Régional) qui fait son apparition en 1987.
War un dro gant se e teuas an deservij rannvroel da vezañ THR (tren herrek rannvroel) adalek 1987.
Alors que les lignes voyageurs prennent de l’essor, le fret diminue pour ne plus occuper qu’une part réduite du trafic. 
Tra ma oa lusk gant al linennoù evit beajourien e tigreske ar fred ned ae d’ober nemet ul lodenn vihan eus an dremeniri.
La SNCF oriente sa communication vers les notions de vitesse et de confort.
Diazezet e voe bruderezh an SNCF war ar pezh a selle ouzh an tizh hag an aezamant.
De 1851 à 1990, le chemin de fer a bouleversé les modes de déplacement des Bretons, tant sur leur propre territoire que vers l’extérieur. 
Etre 1851 ha 1990 e oa bet cheñchet kalz doare ar Vretoned da vont-dont, koulz e Breizh ha war-zu an diavaez.
L’idée même du voyage n’a cessé d’évoluer, la vitesse devenant un élément clé. 
Ar mod da welet ar beajoù n’eo ket paouezet a cheñch ha deuet eo an tizh da vezañ an dra bennañ.
Il fallait 16h40 en 1865 pour rejoindre Paris depuis Brest, 4h00 en 1990. 
Ezhomm e oa 16e40 e 1865 evit mont eus Brest da Bariz, 4e00 en 1990.
« Gagnez du temps sur le temps » disait le premier slogan publicitaire pour le TGV, toujours plus vite, toujours plus vite.
« Gounezit amzer war an amzer » a lavare al lugan kentañ evit fougeal an TTB, buanoc’h-buan dalc’hmat, buanoc’h-buan.
Vous entrez dans le train des rêves, le train de vos rêves : est-ce que vos rêves vont se nourrir de l’histoire des chemins de fer, est-ce qu’ils vont s’en échapper ? 
Emaoc’h o vont e-barzh tren an hunvreoù, tren hoc’h hunvreoù : daoust ha dont a ray an hent-houarn da vagañ hoc’h hunvreoù, daoust ha dont a raint er-maez ?
Aurez-vous envie de faire marche arrière en 1850 ou préférerez-vous imaginer le train du futur ?
Ha c’hoant ho po da vont war gil betek 1850 pe gwell e vo ganeoc’h ijinañ tren an amzer-da-zont ?
Pour vous aider, des lectures, de la musique, des chansons, des collections et votre imagination : laissez-vous emporter par l’esprit du voyage et dites-nous ce que représente pour vous le voyage idéal dans le train de vos rêves.
Sikouret e viot gant lennadennoù, sonerezh, kanaouennoù, dastumadoù traoù hag hoc’h ijin : en em lezit da vont da-heul spered ar beajoù ha lavarit deomp petra eo evidoc’h ar veaj peurvat gant tren hoc’h hunvreoù.
À votre disposition, des crayons, du papier, des ardoises, un enregistreur, choisissez ce qui vous semble le plus pertinent et faites vivre l’exposition par vos créations.
Kreionoù, paper, sklentennoù, ur sonenroller zo lakaet en ho kerz, choazit an hini a vo ar gwellañ ganeoc’h ha lakait an diskouezadeg da vevañ gant sikour ho krouidigezhioù.
Pour estimer, vendre, louer, acheter ou gérer vos biens.
Evit priziañ, gwerzhañ, feurmiñ, prenañ pe merañ ho madoù.
Pour vous informer de l'évolution de la réglementation.
Evit kelaouiñ ac’hanoc’h diwar-benn emdroadur ar reolennoù.
Pour confronter vos songes immobiliers à l'expérience de professionnels.
Evit lakaat tal-ouzh-tal an hunvreoù hoc’h eus eus madoù diloc’h ha chemet an dud a vicher.
Six jours sur sept, à l'improviste ou sur rendez-vous.
C’hwec’h devezh diwar seizh, war an trumm pe war emgav.
Des paysans aux sabots bourrés de paille, des bigoudènes dans leur chambre à coucher, des pêcheurs démêlant leurs filets. 
Peizanted o botoù-koad plouzet, Bigoudenned en o c’hambr da gousket, pesketaerien o tifuilhañ o rouedoù.
Mais aussi des galets surprenants par leurs formes, des caravanes blanches près de la mer. 
Met ivez bili sebezus o stummoù, karavennoù gwenn tost d’ar mor.
Toutes ces images reflètent la minutie du travail du photographe Michel Thersiquel sur la lumière, le grain, les volumes. 
Diskouez a ra an holl skeudennoù-se pegen pervezh e oa al labour graet Michel Tersikell war ar gouloù, greun ar film, an ec’honderioù.
Les auteurs du livre expliquent aussi comment ce grand taiseux, maladivement timide, est devenu Thersi, l'ami des écrivains et des poètes.
Displegañ a ra aozerien al levr ivez penaos e oa deuet an den-se, tavedek ha lentik, da vezañ Tersi, mignon ar skrivagnerien hag ar varzhed.
Catalogue de l'exposition coproduite par la Ville de Quimperlé et le Port-musée de Douarnenez.
Katalog an diskouezadeg kenbroduet gant Kêr Gemperle ha Porzh-mirdi Douarnenez.
Conservé à Douarnenez depuis 2012, le fonds d’atelier de Michel Thersiquel comprend près de 70 000 clichés.
E dalc’had atalier Michel Tersikell, miret e Douarnenez abaoe 2012, ez eus tost da 70 000 kliched.
André Marfaing – peintures et lavis
André Marfaing – livadurioù ha gwalc'hlivadurioù
Représentant majeur d'une génération d'après-guerre - Mathieu, Soulages, Hartung, Debré - qui revendique le geste et le signe, André Marfaing développe une peinture toute d'ascèse et de justesse. 
André Marfaing, an dileuriad pennañ eus ur rummad goude ar brezel - Mathieu, Soulages, Hartung, Debré – hag a gemer war e chouk ar jestroù hag ar sinoù, a zispakas un doare livañ leun a emgastiz hag a reizhded.
Entré dans la voie de l'abstraction au début des années 1950, son art exprime dans les trois décennies suivantes une réalité intérieure par un usage inédit de l'ombre et de la lumière. 
Aet e oa war hent an difetisted e deroù ar bloavezhioù 1950 hag en tregont bloavezh war-lerc’h e oa bet eztaolet ur gwirvoud diabarzh gant e arz dre un implij dianav betek-henn eus ar gouloù hag an dic’houloù.
Mêlées ou séparées, celles-ci rivalisent de densité sur ses toiles, dont certaines au format impressionnant. 
Mesket pe divesk, mont a ra ar gouloù hag an dic’houloù da baraviañ en o stankted, war e livadurioù, bras-divent evit lod anezho.
La puissance de cette œuvre trop tôt interrompue est ici rappelée par un choix représentatif d'études, peintures et lavis. 
Amañ e tegaser da soñj, gant un dibab skouer a studiadennoù, livadurioù ha gwalc’hlivadurioù, pegen nerzhus e oa an oberenn-se, bet paouezet ganti re abred.
Il forme, avec les présentations de spécialistes et les annexes détaillées, une édition qui fait référence sur cet artiste.
Mont a ra an dibab-se, asambles gant an diskouez graet gant arbennigourien hag ar skridoù-stag resis, d’ober ul levr diazez diwar-benn an arzour-se.
Cet ouvrage est le catalogue de l’exposition André Marfaing, peintures et lavis au Musée des beaux-arts de Quimper du 23 novembre 2017 au 26 mars 2018.
Al levr-mañ eo katalog an diskouezadeg André Marfaing, livadurioù ha gwalc’hlivadurioù a oa bet kinniget e Mirdi an arzoù-kaer e Kemper eus an 23 a viz Du 2017 betek ar 26 a viz Meurzh 2018.
Au bonheur des Indes orientales
Pinvidigezhioù Indez ar Sav-heol
Fondées à l’initiative de Colbert en 1664, les Compagnies des Indes orientales ont nourri pendant deux siècles le mythe de l’expansion européenne en Asie. 
Kompagnunezhioù Indez ar Sav-heol, savet war atiz Colbert e 1664, o doa maget, e-pad daou gantved, istor kaer astenn beli Europa en Azia.
Des objets nous restent de ce commerce florissant : porcelaines, laques et papiers peints de Chine, Indiennes et mousselines de l’Inde, trésors du Japon, toutes choses qui font aujourd’hui le délice de collectionneurs et la richesse des musées.
Traezoù a chom ganeomp eus ar c’henwerzh puilh-se : porselennoù, lakennoù ha paperoù-moger eus Sina, lien Indez ha moñselinoù, teñzorioù eus Japan, ur bern traoù hag a ya d’ober plijadur an dastumerien ha pinvidigezh ar mirdioù en deiz hiziv.
Sont ici réunies et présentées quelques-unes des dernières et remarquables acquisitions du musée de la Compagnie des Indes de Lorient. 
Amañ ez eus bodet ha kinniget lod eus an traoù dibar a zo bet akuizitet da ziwezhañ gant mirdi Kompagnunezh an Indez en Oriant.
Objets de luxe ou prémices d’une production industrielle, ils sont le reflet d’une époque où ils nourrissaient le fantasme d’exotisme d’une élite bourgeoise. 
Traezoù a lorc’h pe frouezh kentañ ar produerezh industriel, un adskeud int eus ur mare ma vagent sorc’hennoù egzotek ar vegenn eus ar vourc’hizien.
Ils constituent les premiers ressorts de ce qui allait devenir le phénomène de la mondialisation et ont contribué au bouleversement des rapports commerciaux Occident-Asie.
Bez’ e oant an elfennoù kentañ eus ar pezh a zo aet d’ober ar bedelaat ha sikouret o doa da eilpennañ an darempredoù kenwerzhel etre ar C’hornôg hag Azia.
Les collections du Musée bigouden recèlent des pièces étranges, hybrides : apparentées par leur coupe à la mode citadine, elles sont brodées dans la tradition des vêtements paysans bigoudens. 
E dastumadoù Mirdi ar Vro Vigoudenn ez eus pezhioù iskis, hiron : damheñvel int gant o zroc’h ouzh giz ar c’hêrioù, met brodet int e-giz ma veze kaeraet dilhad peizanted ar Vro Vigoudenn gwechall.
Catalogués à tort en tant que costumes folkloriques de l’après-guerre ou encore vêtements militants des années 1930, ces costumes ont peu intéressé les musées et collectionneurs. 
Ar gwiskamantoù-se, a veze lavaret e gaou diwar o fenn e oant gwiskamantoù folklorel eus ar mare goude-brezel pe c’hoazh gwiskamantoù stourm eus ar bloavezhioù 1930. Ne oa ket bet gwall dedennet ar mirdioù hag an dastumerien gant ar gwiskamantoù-se.
Ce sont en réalité les derniers vestiges d’une mode parisienne marquante, qui, des années 1850 aux années 1900, a profondément renouvelé la tradition bigoudène.
Bez'e oant, evit gwir, an aspadennoù diwezhañ eus ur c’hiz parizian splann he doa nevezet, eus ar bloavezhioù 1850 d’ar bloavezhioù 1900, hengoun ar Vro Vigoudenn en un doare don.
À travers de nombreux éléments de costumes originaux et une iconographie étonnante, le catalogue présente ces influences croisées entre mode de la ville et mode bigoudène, bouleversant notre perception de la notion de tradition.
Gant kalz elfennoù eus gwiskamantoù orin ha gant un niver sebezus a skeudennoù e tiskouez ar c’hatalog al levezonioù-se kroaziet etre giz ar c’hêrioù ha giz ar Vro Vigoudenn, ha cheñch a ra hon doare da verzout keal an hengoun.
Ce livre approfondit les thèmes de l'exposition présentée en 2001 à l'Écomusée : l'histoire et la chronologie des constructions en terre du bassin de Rennes, leur typologie, la technique de mise en œuvre de la bauge, la prise en compte du caractère du bâtiment lors de sa restauration ou de sa rénovation. 
El levr-mañ ez eer pelloc’h gant temoù an diskouezadeg kinniget e 2001 en Ekomirdi : istor ha kronologiezh ar savadurioù pri e diazad Roazhon, an doare ma vezont savet, an teknik evit prientiñ ar barras, an doare ma kemerer e kont perzhioù ar savadurioù pa vezont kempennet pe nevesaet.
Conciliant rigueur scientifique et esprit de vulgarisation, les auteurs démontrent l'originalité de ce patrimoine aujourd'hui menacé par la disparition des savoir-faire.
Gant rikted ar skiantourien ha gant ur spered ledañ deskamant war un dro e tiskouez an aozerien dibarded ar glad-se, lakaet en arvar hiziv pa’z a ar chemet da get.
Boire, de la soif à l’ivresse.
Evañ, eus ar sec’hed d’ar vezvidigezh.
Qui a bu, boira. 
Boesoner eo bet, boesoner e vo.
La langue française regorge de termes qui qualifient le boire, le plus souvent sous l'angle de ses excès. 
Ar brezhoneg zo puilh ennañ an termenoù evit kaozeal diwar-benn an evañ, hag alies diwar-benn an evañ re.
Appliqué à l'ivrogne, on lui prête des constructions imagées : "boire comme un trou", "boire comme une éponge" et, bien sûr, "boire jusqu'à plus soif". 
Diwar-benn al lonkerien e lavarer traoù a bep seurt, gant troiennoù skeudennek : "evañ evel un toull-goz", “bezañ en evaj“ hag, evel-just, “evañ en tu all d’e sec’hed”.
Et pourtant boire est avant tout un besoin physiologique. 
Evañ, koulskoude, zo un ezhomm fiziologek a-raok pep tra.
L'accès à la ressource est un combat, à la croisée d'innovations techniques, d'enjeux économiques et politiques. 
Klask kaout dour zo evel ur stourm, e kroashent nevezadennoù teknikel, dibaboù ekonomikel ha politikel.
Boire, c'est aussi une histoire de goût, de capital culturel et d'apprentissage. 
Evañ zo ivez un istor a vlaz, a gevala sevenadurel hag a zeskoni.
Le "bon" goût évolue avec les siècles et la géographie, chacun d'entre nous s'inscrivant dans une construction héritée. 
Cheñch a ra ar blaz « mat » hervez ar c’hantvedoù ha hervez al lec’h m’emañ an dud war an douar, pep hini ac’hanomp a vev gant boazioù hag a zo bet legadet dezhañ.
Au café, chez soi ou entre amis, les lieux du boire, tout comme les occasions, révèlent les multiples façons de vivre la convivialité. 
Pe e vefe en un davarn, er gêr pe etre mignoned, al lec’hioù ma vez evet, evel an degouezhioù, a ziskouez an doareoù disheñvel da gaout plijadur asambles.
Gare à celui qui remet en cause l'ordre social, en dépassant les limites du bien boire : entre le bien et le mal, l'ivresse est largement décrite et représentée, entre stéréotype et réalité.
Gwazh a se evit an hini a daol brall war urzh ar gevredigezh, pa ya dreist d’ar roudenn a-fet an evañ : etre ar mad hag an droug, ar vezventi a vez deskrivet ha diskouezet a-vras, etre ar stereotipoù hag ar gwirvoud.
L’histoire du chemin de fer en Bretagne a donné lieu à de très nombreuses publications : souvent le fruit de passionnés ou de dynamiques associations, ces ouvrages détaillent avec précision tel ou tel tronçon de ligne, décrivent avec minutie la création d’un réseau. 
Kalz a levrioù diwar-benn istor an hent-houarn e Breizh zo bet embannet :  el levrioù-se, savet alies gant tud tik gant an danvez pe gant kevredigezhioù leun a startijenn, e vez displeget en un doare resis ur pennad hent-houarn, e vez deskrivet krouidigezh ur rouedad dre ar munud.
Le présent ouvrage a vocation à proposer un regard plus global sur cette histoire, grâce à des textes de synthèse qui font le point sur les connaissances actuelles. 
Pal al levr-mañ eo kinnig ur sell dre-vras war an istor-se, gant sintezennoù diwar-benn an anaoudegezhioù a vremañ.
Le chemin de fer ne se résume pas à des techniques : comme toute avancée technologique il est le fruit de conjonctures économiques, politiques, scientifiques, au croisement des connaissances à un moment T d’une civilisation. 
An hent-houarn n’eo ket teknikoù  hepken : evel an holl araokadennoù teknologel ez eo disoc’h plegennoù ekonomikel, politikel, skiantel, e kroashent an anaoudegezhioù d’ur mare resis eus ur sevenadurezh.
Richement illustré, ce livre a bénéficié des compétences de spécialistes du sujet : Lionel Dufaux, Laurent Goulhen, Christophe Le Bollan, Clive Lamming, Georges Ribeill, l’association Rails et histoire, tous nous font découvrir ce chemin de fer.
Savet eo bet al levr-mañ, skeudennaouet-kaer, gant sikour arbennigourien barrek war an danvez : Lionel Dufaux, Laurent Goulhen, Christophe Le Bollan, Clive Lamming, Georges Ribeill, ar gevredigezh Rails et histoire, an holl anezho a laka ac’hanomp d’ober anaoudegezh gant an hentoù-houarn-se.
Carnac est sans doute le site mégalithique le plus connu de France. 
Karnag eo moarvat al lec’hiad meurvaenek anavezetañ e Frañs.
Haut-lieu du Néolithique, dolmens, menhirs et allées couvertes y sont déployés sur plusieurs sites selon des alignements que les Préhistoriens cherchent à interpréter et comprendre depuis le XIXe siècle. 
Ul lec’h brudet eus an Neolitik eo ma kaver taolioù-maen, peulvanoù hag alezioù toet a-steud e meur a lec’h. Abaoe an XIXvet kantved e klask ar Ragistorourien kompren enno.
Ce livre présente les sites que l'on peut visiter à Carnac et aux alentours immédiats et explique au visiteur ce que les archéologues et préhistoriens ont découvert tant sur le mode de construction et d'érection des mégalithes que sur leur fonction sociale et/ou religieuse dans la société néolithique bretonne.
Kinnig a reer el levr-mañ al lec’hioù a c’haller gweladenniñ e Karnag ha tro-war-dro ha displegañ a reer ennañ ar pezh a zo bet dizoloet gant an arkeologourien hag ar ragistorourien, ken a-fet an doare da ober meurvein ha da lakaat anezho en o sav, ken a-fet o roll sokial ha/pe relijiel e kevredigezh an Neolitik e Breizh.
En poussant les portes des chantiers navals douarnenistes Tanguy et Gléhen, le photographe Erwan Dimey invite le visiteur à croiser les regards entre deux univers maritimes : celui de la construction traditionnelle en bois et celui de la construction industrielle métallique.
Al luc’hskeudenner Erwan Dimey a vount war dorioù ar chanterioù-bagoù Tangi ha Glehen eus Douarnenez ha pediñ a ra ar weladennerien da sellet ouzh daou ved disheñvel eus ar mor : hini ar sevel bagoù hengounel e koad ha hini ar sevel bagoù industriel e metal.
Cependant, la composition graphique des images et l'épure du noir et blanc évoquent l'universalité du lien entre l'homme et son outil : un vibrant hommage aux ouvriers, à leurs savoir-faire et à ces chantiers qui depuis des décennies construisent et réparent des navires à Douarnenez.
Hollvedelezh al liamm etre an dud hag o benveg eo, koulskoude, a vez taolennet deomp gant kenaozadur grafek ar skeudennoù ha gant purentez ar gwenn ha du :  ul levr en enor d’ar vicherourien, d’o chemet ha d’ar chanterioù ma vez savet ha dreset bagoù e Douarnenez meur a zek vloaz zo.
Catalogue de l'exposition Chroniques de chantiers navals du 1er juillet au 3 septembre 2017 au Port-musée de Douarnenez.
Katalog an diskouezadeg Chroniques de chantiers navals eus ar 1añ a viz Gouere d’an 3 a viz Gwengolo 2017 e Porzh-mirdi Douarnenez.
Conteneurs – La mondialisation a un corps d’acier. 
Endalc'herioù – ar bedelaat en deus ur c’horf dir.
La révolution que fut l'introduction du conteneur dans les échanges maritimes mondiaux revient à l'américain Malcolm Mac Lean. 
Gant an Amerikan Malcolm Mac Lean e voe degaset un dispac’h d’ar c’henwerzh dre vor er bed a-bezh p’en em  lakaas da ober gant endalc'herioù .
Dans le port de Newark (près de New York) dès 1956, il met en œuvre son projet de conditionnement normalisé forme/poids/modulabilité. 
E porzh Newark (e-kichen New York) adalek 1956 e savas e raktres arbarañ reolatet stumm/pouez/azasadusted.
Son idée : simplifier la manutention et optimiser les chargements. 
E soñj : aesaat ar portezañ hag ar c’hargañ.
Si tous les contenants ont le même volume, quel que soit le contenu, alors on peut les assembler sans perdre de place, tant sur le quai que dans les cales des navires. 
M’emañ an holl endalc’herioù kement-ha-kement, ne vern petra a vefe enno, e c’haller neuze bodañ anezho hep koll plas, ken war c’haeoù ken e stradoù al listri.
Cette innovation gagne l'ensemble de la chaîne et se mue en standard aujourd'hui incontournable. 
An nevezadenn-se he deus gounezet an holl chadenn ha deuet eo da vezañ ur patrom ha ne c’haller ket mui ober heptañ en deiz hiziv.
Plus de 3500 porte-conteneurs, géants de 400 m pouvant en transporter jusqu'à 19 000 évoluent sur toutes les mers du monde, accostant à des ports/terminaux eux-mêmes parfaitement adaptés à la gestion de ces parallélépipèdes d'acier. 
Ouzhpenn 3500 douger-endalc’herioù, anezho listri bras-bras 400 m hed hag a c’hall dougen betek 19000 endalc’her, a vez kaset war holl vorioù ar bed. Kaeañ a reont er porzhioù pe en termenvaoù a zo graet diouzh merañ ar boestoù dir kensturdalek-se.
Les spécialistes auteurs de ce livre très illustré évoquent tant l'histoire du conteneur que les données techniques, maritimes et commerciales qui s'y rapportent.
Gant an arbennigourien o deus savet al levr-se, skeudennaouet-kaer, e vez kontet istor an endalc’herioù ha degaset ar roadennoù a denn dezho a-fet an teknik, ar merdeiñ hag ar c’henwerzh.
Catalogue de l'exposition The Box au Port-musée en 2015, itinérante dans d'autres musées maritimes en France sur 2016-2017.
Katalog an diskouezadeg The Box er Porzh-mirdi e 2015, kaset da virdioù mor all e Frañs e 2016-2017.
Agrémenté de près de 120 illustrations, cet ouvrage met en parallèle le travail ethnographique et esthétique d’Edouard Doigneau et la connaissance actuelle sur les modes vestimentaires enfantines dans ce terroir emblématique au début du XXe siècle.
Al levr-se, gant  tost da 120 skeudenn ennañ, a laka keñver-ha-keñver labour etnografiezh ha kenedouriezh Edouard Doigneau hag ar ouiziegezh a vremañ diwar-benn gizioù gwiskañ ar vugale en terouer skouer-se e deroù an XXvet kantved.
Soir de septembre, par Maurice Denis.
Abardaez miz Gwengolo, gant Maurice Denis.
Soir de septembre (la plage de Trestrignel).
Abardaez e miz Gwengolo (aod Traezhtrignel).
Achat avec l’aide du Fonds régional d'acquisition pour les musées. 
Prenet gant skoazell font rannvroel akuizitañ ar mirdioù.
Réalisée vers 1911, cette œuvre est une étude préparatoire pour une toile conservée au Musée des beaux-arts de Nantes. 
An oberenn-se, savet war-dro 1911, zo ur raklivadenn evit un daolenn miret e Mirdi an arzoù-kaer e Naoned.
Évoquant le bonheur des journées passées en famille sur la plage de Trestrignel à Perros-Guirec, elle laisse transparaître l’esthétique nabie : aplats de couleurs accentuant les effets de masses, mais surtout hardiesse des couleurs composant le paysage. 
Taolenniñ a ra eurvad an devezhioù tremenet gant ar familh war aod Traezhtrignel e Perroz-Gireg ha diskouez a ra kenedouriezh an Nabied : abladennoù liv hag a gresk an efedoù yoc’hek, met dreist-holl livioù hardizh hag a ya d’ober ar gweledva.
Tandis que le sable est bleui par la tombée du jour, la mer est peinte couleur émeraude et le ciel est teinté de la douce lumière rosée du coucher du soleil.
An traezh zo glas gant an noz o serriñ, ar mor zo a-liv gant an emrodez hag an oabl zo arruz gant gouloù dous ar c’huzh-heol.
Au premier plan, on reconnaît l’épouse du peintre, Marthe, dont la figure dédoublée entoure leur tout jeune fils, Dominique et contre qui s’appuie leur fille Madeleine, vêtue de rouge. 
En dalenn gentañ e anavezer gwreg al livour, Marthe, a zo dizoublet he dremm, en-dro d’o mab yaouank-flamm, Dominig, hag  zo harpet outi o merc’h Madeleine, gwisket e ruz.
À l’arrière, des jeunes filles jouent au tennis, et d’autres se baignent.
En adreñv ez eus merc’hed yaouank o c’hoari tennis, ha lod all o kouronkañ.
Surnommé le « Nabi aux belles icônes », Maurice Denis est le théoricien du groupe des Nabis.  
Maurice Denis, lesanvet « an nabi brav e ikonennoù», zo teorikour strollad an Nabied.
Il publia en 1890 dans la revue Art et Critique sa « Définition du néo-traditionnisme ». 
Embann a reas e 1890 er gelaouenn « Art et Critique » e bennad  « Dielfennadur eus an nevez-hengounelouriezh ».
Après de nombreux séjours en Bretagne, il acquiert en 1908 une maison à Perros-Guirec, Silencio, où il vient peindre tous les étés des plages dont beaucoup ont un caractère mythologique ou spirituel.
Goude bezañ bet meur a wech e Breizh en doa prenet un ti e Perroz-Gireg, Silencio, e 1908, evit dont bep hañv da livañ traezhennoù a denn kalz anezho d’ar mojennoù pe d’ar speredelezh.
Les batteuses de blé, par Henri Delavallée.
An dornerezed, gant Henri Delavallée.
Acquisition 2017 avec la participation de l'association des Amis du musée.
Prenet e 2017 gant sikour kevredigezh Mignoned ar mirdi.
Henri Delavallée est l’un des tous premiers artistes à avoir séjourné à Pont-Aven. 
Henri Delavallée zo unan eus an arzourien gentañ-holl hag a oa bet o chom e Pont-Aven.
C’est aussi l’un des tous premiers à avoir rencontré Paul Gauguin lors du séjour de ce dernier dans la cité des moulins en 1886. 
Bez’ eo ivez unan eus re gentañ o doa kejet gant Paul Gauguin pa oa hemañ o chom e kêr ar milinoù e 1886.
Cette scène de battage du blé, datant de cette même année, offre de nombreuses correspondances avec la technique que privilégie Gauguin à cette époque. 
An daolenn-mañ eus un dornadeg, bet livet er memes bloaz, a ziskouez kalz perzhioù boutin gant an teknik a veze implijet dreist-holl gant Paul Gauguin er mare-se.
Dans cette composition, Delavallée sait faire usage d’une touche mobile, fragmentée, qui se déploie avec vigueur, tant dans le ciel que sur le chaume des fermes ou sur le tapis de blé d’or recouvrant le sol.
Evit sevel e oberenn en doa gouezet Delavallée ober gant un doare livañ heloc’h, a-dammoù, dispaket gant nerzh, ken en oabl, ken war soul ar feurmoù pe war ar pallennad ed alaouret a c’holo an douar.
Véritable coup de maître, ce tableau concentre le meilleur d’une technique inspirée de l’impressionnisme tout en annonçant le proche basculement, deux ans plus tard, dans la révolution synthétiste de Paul Gauguin et Émile Bernard.
Gant al livadur-se, ur gwir daol-vicher, e oa tolpet ar pep gwellañ eus un teknik awenet gant an drivliadelouriezh ha kemenn a rae e oa an traoù o vont da cheñch a-benn nebeut, daou vloaz diwezhatoc’h, gant dispac’h sintetegour Paul Gauguin hag Émile Bernard.
Vieille bretonne, par Paul Sérusier.
Breizhadez kozh, gant Paul Sérusier.
Tempera sur papier cartonné.
Tempera war baper kartoñset .
Il n’est pas si fréquent de pouvoir acquérir des œuvres de Paul Sérusier. 
N’eo ket alies e vez gallet akuizitañ oberennoù gant Paul Sérusier.
Grâce au soutien de l’association des Amis du musée, Vieille Bretonne a fait son entrée dans les collections quimpéroises. 
Gant skoazell kevredigezh Mignoned ar mirdi eo deuet ar Vreizhadez Kozh e-barzh dastumadoù Kemper.
Sérusier compose ici une œuvre puissante, une image violente irriguée par un mysticisme entêtant qui anticipe certaines tendances expressionnistes qui s’épanouiront en Europe du Nord quelques années plus tard.
Gant Sérusier ez eus bet savet un oberenn nerzhus, ur skeudenn daer maget gant ur gevrinezh pounner a rakskeudenn tuadurioù ekspresionour zo hag a vleunias en Norzh Europa un nebeud bloavezhioù diwezhatoc’h.
Les fonds photographiques du musée : les constructeurs d’optiques de phares.
Dalc’hadoù luc’hskeudennoù ar mirdi : ar saverien ferennoù evit an tourioù-tan.
L’ensemble des fonds photographiques dont le Musée est dépositaire ou propriétaire est peu connu du grand public. 
Hollad an dalc’hadoù luc’hskeudennoù a zo bet fiziet er Mirdi pe a zo perc’hennet gantañ n’int ket gwall anavezet gant an dud.
En 1992, la Villette dépose au musée plus de cinq mille photographies issues des usines Barbier Bénard et Turenne (BBT) de la rue Curial à Paris, du début du XXème siècle. 
E 1992 e oa bet fiziet ouzhpenn pemp mil luc’hskeudenn er mirdi gant La Villette. Dont a raent eus al labouradegoù Barbier Bénard ha Turenne (BBT) a oa er straed Curial e Pariz, e deroù an XXvet kantved.
Le fonds photographique illustre à la fois des productions, rigoureusement inventoriées au sein de l’entreprise, mais présente également l’intérêt de documenter le contexte de fabrication dans les usines.
An dalc’had-se a laka war wel al luc’hskeudennoù produet en embregerezh, renablet pizh, met diskouez a ra ivez penaos e vezent graet el labouradegoù.
Dans le même esprit mais bien moins exhaustif, le musée détient quelques photographies d’un des concurrents directs de BBT, il s’agit de la société Sautter-Harlé, fleuron de cette industrie à l’international également.
Gant ar memes spered met gant un dalc’had n’eo ket ken klok ez eus un nebeud luc’hskdeudennoù er mirdi hag a oa bet tennet gant unan eus kevezerien BBT. Bez’ e oa ar c’hevredad Sautter-Harlé, er penn kentañ eus ar seurt industriezh-se e Frañs hag en estrenvro ivez.
Enfin un dernier dépôt conséquent vient d’intégrer les collections en 2017. 
Ur fiziadenn vras diwezhañ emeur o paouez ouzhpennañ d’an dastumadoù, a-benn ar fin, e 2017.
Il s’agit du fonds historique des photographies prises par les équipes dédiées du Service des Phares et Balises, aujourd’hui intégré au CEREMA. 
Bez’ eo dalc’had istorel al luc’hskeudennoù tennet gant ar skipailhoù gouestlet da Servij an Tourioù-tan hag ar Balizennoù, a zo bremañ e-barzh ar CEREMA.
Il comprend des milliers de photographies de tous les phares de France, y compris en Outre-mer et de tous les équipements de signalisation maritime (ESM) répertoriés par le Service. 
Ennañ ez eus miliadoù a luc’hskeudennoù eus an holl dourioù-tan a zo e Frañs, ar re a zo Tramor hag all, ha re an holl aveadurioù sinalioù war vor (ASM) renablet gant ar Servij.
D’une très grande richesse, ce fonds constitue non seulement un répertoire historique et complet des différents édifices mais si on élargit notre champ de vision, il est également le témoin des paysages du littoral français.
An dalc’had puilh-se n’eo ket hepken ur roll istorel ha klok eus ar savadurioù a bep seurt. Bez’ eo ivez, pa seller pelloc’h, un test eus stad aodoù Frañs.
Hier, les landes étaient au cœur de la vie rurale et couvraient 30 % de la Bretagne historique ; aujourd'hui, elles n'occupent plus que 0,5 % environ du même territoire. 
Dec’h e oa al lanneier e-kreiz ar vuhez war ar maez ha 30 % eus douaroù Breizh istorel a oa dindan lann ; en deiz hiziv n’eus nemet 0,5 % eus an tiriad-se a zo goloet ganto.
C'est dire si ce patrimoine est devenu précieux et doit être mieux connu et préservé.
Gant-se e weler a-walc’h eo deuet ar glad-se da vezañ prizius hag e rankomp anavezout ha gwareziñ anezhañ gwelloc’h.
Cet ouvrage propose de parcourir les landes avec les naturalistes, les préhistoriens, les paysans, les agronomes, les artistes, les écrivains, les ethnologues et les historiens. 
Gant al levr-mañ e kinniger deoc’h ergerzhet al lanneier gant an naturourien, ar ragistorourien, ar beizanted, an agronomourien, an arzourien, ar skrivagnerien, an dudoniourien hag an istorourien.
L'ensemble est illustré par plus de 250 documents exceptionnels, anciens et récents, en grande majorité inédits.
Skeudennaouet eo al levr gant ouzhpenn 250 teul dreistordinal, kozh ha nevez, ha diembann evit an darn vrasañ anezho.
La citadelle et la ville de Port-Louis
Gwikadell ha kêr Borzh-Loeiz
Occupée très précocement par les hommes et considérée comme « un des bons et célèbres havres de l’Europe » à l’époque médiévale, la rade de Port-Louis et de Lorient abrite, depuis la fin du XVIe siècle, des activités militaires et commerciales. 
Morlenn Porzh-Loeiz hag an Oriant a voe ac’hubet abred-kenañ gant an dud ha sellet a reer outi evel « unan eus havrioù mat ha brudet Europa » da vare ar Grennamzer. Abaoe dibenn ar XVIvet kantved e kaver enni obererezhioù evit an arme hag evit ar c’henwerzh.
La cité de Blavet, fortifiée une première fois par les Espagnols, prend le nom de Port-Louis lors de sa refondation par Louis XIII en 1618. 
Kêrig ar Blavezh, kreñvaet ur wech kentañ gant ar Spagnoled, a gemeras an anv Porzh-Loeiz pa voe diazezet en-dro gant Loeiz XIII e 1618.
Une citadelle est alors bâtie à la pointe de la presqu’île dans une volonté d’aménagement du littoral. 
Ur wikadell a voe savet e beg ar c’hourenez dre ma oa c’hoant da derkañ an arvor.
Elle est l’expression du pouvoir royal sur le territoire. 
Un arouez eo eus galloud ar roue er vro.
Abritée par ces bastions, la Compagnie des Indes orientales fait le choix de s’implanter dans ce havre en 1666. 
Kompagnunezh Indez ar Sav-heol, goudoret gant mogerioù tev, he doa choazet en em ziazezañ er porzh-se e 1666.
Cette rade désormais stratégique exige la mise en place d’un maillage défensif.  
Ul lec’h strategel e oa ar vorlenn hiziviken ha ret e voe sevel ur rouedad difenn eviti.
Il se déploie à partir de Port-Louis et constitue, aujourd’hui, une richesse patrimoniale de premier plan.
Ar rouedad-se a voe savet adalek Porzh-Loeiz ha mont a ra d’ober, en deiz hiziv, ur glad puilh a bouez bras.
Guide des collections permanentes du musée des beaux-arts de Quimper.
Levrig an dastumadoù pad e mirdi an arzoù-kaer e Kemper.
Fruits des formidables legs de la collection de Silguy, complétés d’autres apports comme les legs Colomb ou Corentin-Guyho, mais aussi de la persévérance et de la clairvoyance des conservateurs qui se sont succédé, les collections du musée des beaux-arts de Quimper forment aujourd’hui un des ensembles les plus riches des musées du Grand-Ouest.
Dastumadoù mirdi an arzoù-kaer e Kemper, krouet diwar legadoù dispar eus dastumad de Silguy, klokaet gant degasadennoù all evel legadoù Colomb pe Corentin-Guyho, hag ivez dre zalc’husted ha spiswelded ar virourien a zo bet lerc’h-ouzh-lerc’h, a ya d’ober en deiz hiziv unan eus an holladoù puilhañ e mirdioù ar C’hornôg-Bras.
D’une remarquable diversité, les collections Beaux-Arts conservées à Quimper couvrent plus de cinq siècles de création artistique européenne. 
Liesseurt-kaer eo an dastumadoù « Arzoù-kaer » miret e Kemper. En em astenn a reont a-hed pemp kantved a grouidigezh arzel en Europa.